রানের পাহাড় মাথায় নিয়ে ব্যাট করতে নেমে দুই কিউই ওপেনার টম ল্যাথাম ও জিত রাভাল দারুন সূচনা করেন। তবে দ্রুত রান তুলতে থাকা কিউই ওপেনার জিত রাভাল ফিরে যান কামরুল হাসান রাব্বির স্পেলের প্রথম বলেই।অভিষেকের প্রথম বলে উইকেট পেতে পারতো তাসকিনও। সাব্বিরের ভুলে প্রথম টেস্ট উইকেটের অপেক্ষা বাড়ে তাসকিনের। লাঞ্চ বিতরির আগে স্কোর বোর্ডে ৫০ রান তুলে ফেলে নিউজিল্যান্ড। লাঞ্চের পর কেন উইলিয়ামসন ও টম ল্যাথাম প্রায় ৪ রান রেটে টাইগার বোলারদের উপর চড়াও হন। ইনিংসের ২৯তম ওভারেই শত রানের কোটা পার করেন।পানি পান বিরতির পর ওপেনার ল্যাথাম ও উইলিয়ামসন দুজনই অর্ধশত রান তুলে নেন। ল্যাথাম সময় নিয়ে খেললেও উইলিয়ামসন ওয়ানডে মেজাজে খেলে যান।